《葛仙洞》
宋代·孙载

九载功成驾鹤骈，空遗丹灶冷无烟。衣冠昔日犹埋冢，鸡犬当时亦上天。

高步瑶池观日月，几经沧海变桑田。可怜黄野归来晚，留与人间作地仙。

作者简介：苏州昆山人，字积中。英宗治平二年进士。为河中府户曹，荐知德清县，皆有惠政。迁知考城县。历广东、河北、淮西使者，知海、沂、婺、亳诸州，治务大体，时号循吏。徽宗大观中以朝议大夫致仕。卒年七十五。有《易释解》及文集。